open-index/open-wikipedia-markdown huggingface dataset:
গলাচিপা পৌরসভা

**গলাচিপা পৌরসভা** বাংলাদেশের পটুয়াখালী জেলার অন্তর্গত গলাচিপা উপজেলার একটি নগরভিত্তিক স্থানীয় সরকার সংস্থা। ১৯৯৭ সালে পৌরসভাটি প্রতিষ্ঠিত হয়  এটি একটি ক শ্রেনীর পৌরসভা। 

## ইতিহাস
১৯৯৭ সালের ১৭ মার্চ পটুয়াখালীর গলাচিপা উপজেলার ডাকুয়া ই্উনিয়ন ও গলাচিপা ইউনিয়নের কিছু অংশ নিয়ে গ শ্রেণীর পৌরসভা হিসেবে গলাচিপা পৌরসভা প্রতিষ্ঠিত হয়। পরবর্তীতে খ শ্রেণীতে ও ২০১৩ সালে এটি ক শ্রেণিতে উন্নীত হয়। 

## প্রশাসনিক অবকাঠামো
thumb|গলাচিপা পৌরসভার মহল্লা জিওকোড ম্যাপ

গলাচিপা পৌরসভার বর্তমান আয়তন ৩.৪ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী গলাচিপা পৌরসভার মোট জনসংখ্যা ২১,২০০ জন। এর মধ্যে পুরুষ ১০,৮৮৮ জন এবং মহিলা ১০,৩১২ জন। মোট পরিবার ৪,৯৬৭টি।

## শিক্ষা
২০১১ সালের আদমশুমারি অনুযায়ী গলাচিপা পৌরসভার সাক্ষরতার হার ৭১.৫%।

এ পৌর এলাকায় ২টি ডিগ্রী কলেজ, ৪টি মাধ্যমিক বিদ্যালয়, ২টি দাখিল মাদ্রাসা সহ বিভিন্ন কিন্ডারগার্টেন স্কুল ও নূরাণী মাদ্রাসা রয়েছে।

## জনপ্রতিনিধি
মোঃ জিয়াউল হক ২০১২ সাল হতে এখানকার মেয়র হিসাবে দায়িত্ব পালন করছেন।

## তথ্যসূত্র

## বহিঃসংযোগ

বিষয়শ্রেণী:পটুয়াখালী জেলার পৌরসভা
বিষয়শ্রেণী:গলাচিপা উপজেলা
কিতাব আল কিমিয়া

***কিতাব আল কিমায়া*** () প্রখ্যাত মুসলিম রসায়নবিদ জাবির ইবনে হাইয়ান অষ্টম শতাব্দীর শেষভাগে রসায়নের উপর লিখিত একটি বই। বইটি আরবি ভাষায় লেখা হয়। পরে বইটি আরবি থেকে লাতিন সহ বিভিন্ন ইউরোপীয় ভাষায় অনূদিত হয়। ১১৪৪ সালে রবার্ট অভ চেস্টার বইটিকে “দ্যা বুক অফ দ্যা কম্পোজিশান অফ আলকেমি” নামে অনুবাদ করেন। জাবিরের এই বইটি পাশ্চাত্যে ব্যাপক পরিচিতি পায়। কিতাব আল কিমাইয়া এবং কিতাব আল সাবীন কয়েক শতাব্দী ধরে ইউরোপে জনপ্রিয়তা ধরে রাখে এবং রসায়নের উন্নতি সাধনে ভূমিকা রাখে।

## তথ্যসূত্র

বিষয়শ্রেণী:আরবি সাহিত্য
সফদর জং

**সফদর জং** (, ) (জন্ম. আনুমানিক ১৭০৮ – মৃত্যু. ৫ অক্টোবর ১৭৫৪) ছিলেন আওধের সুবেদার নবাব। ১৭৩৯ সালের ১৯ মার্চ থেকে ১৭৫৪ সালের ৫ অক্টোবর পর্যন্ত তিনি নবাব হিসেবে আসীন ছিলেন।

## জীবন
সফদর জং এর জন্মনাম ছিল মুহাম্মদ মুকিম। তিনি পারস্যের খোরাসানে জন্মগ্রহণ করে। ১৭২২ সালে তিনি ভারতে অভিবাসী হন।

১৭৩৯ সালে সফদর জং তার চাচা এবং শ্বশুর সাদাত আলি খানের উত্তরসুরি হিসেবে আওধের শাসনভার লাভ করেন। এজন্য নাদির শাহকে প্রায় ২ কোটি রুপি প্রদান করতে হয়েছে। মুঘল সম্রাট মুহাম্মদ শাহ তাকে “সফদর জং” উপাধিতে ভূষিত করেছিলেন।

সফদর জং একজন সফল প্রশাসক ছিলেন। আওধের উপর নিয়ন্ত্রণ বজায় রাখা ছাড়াও তিনি দুর্বল হয়ে পড়া মুহাম্মদ শাহকে মূল্যবান সহযোগিতা প্রদান করেছেন। পরে তাকে কাশ্মীরের শাসনভারও দেয়া হয় এবং তিনি দিল্লি দরবারের একজন কেন্দ্রীয় ব্যক্তি হয়ে উঠেন। মুহাম্মদ শাহের পরবর্তী সময়গুলোতে তিনি মুঘল প্রশাসনের সম্পূর্ণ নিয়ন্ত্রণ লাভ করেছিলেন। ১৭৪৮ সালে আহমেদ শাহ বাহাদুরের ক্ষমতালাভের সময় সফদর জং *উজির উল মামালিক-ই-হিন্দুস্তান* বা ভারতের প্রধানমন্ত্রী হিসেবে আসীন হন। এছাড়াও তিনি আজমিরের গভর্নর এবং নারনাউলের ফৌজদার হন। তবে দরবারের রাজনীতির কারণে শেষপর্যন্ত ১৭৫৩ সালে তিনি বরখাস্ত হন। ১৭৫৩ সালের ডিসেম্বরে তিনি আওধে ফিরে আসেন এবং ফৈজাবাদকে সামরিক সদরদপ্তর করেন। ১৭৫৫ সালের অক্টোবরে ৪৬ বছর বয়সে ফৈজাবাদের নিকটে সুলতানপুরে তার মৃত্যু হয়।

## মাজার

সফদর জঙের মাজার ১৭৫৪ সালে নির্মিত হয়েছিল। এটি নয়াদিল্লির সফদর জং সড়কে অবস্থিত।

এছাড়াও এই এলাকায় তার নামে কিছু স্থাপনা রয়েছে যেমন সফদরজং বিমানবন্দর, সফদর জং হাসপাতাল, সফদরজং টার্মিনাল এবং সফদর জং কলোনি।

## আরও দেখুন
*আবুল হাসান ইবনে মির্জা গিয়াস বেগ

## তথ্যসূত্র

## Notes


## বহিঃসংযোগ

* The complete genealogy of Safdarjung can be found here.
* Indiacoins has an article on Safdarjung here.
* Tomb of Safdarjung http://www.incredibledelhi.com/delhi-places-see/safdarjung-tomb.html.

বিষয়শ্রেণী:মুঘল অভিজাত
বিষয়শ্রেণী:ভারতের সাম্রাজ্য ও রাজ্য
বিষয়শ্রেণী:মধ্যযুগের ভারতের ইতিহাস
বিষয়শ্রেণী:আওধের নবাব
বিষয়শ্রেণী:ভারতীয় রাজা
বিষয়শ্রেণী:১৭০৮-এ জন্ম
বিষয়শ্রেণী:১৭৫৪-এ মৃত্যু
বিষয়শ্রেণী:ভারতীয় মুসলিম
বিষয়শ্রেণী:ভারতীয় শিয়া মুসলিম
বিষয়শ্রেণী:নিশাপুরের রাজনীতিবিদ
বিষয়শ্রেণী:১৮শ-শতাব্দীর ইরানি ব্যক্তি
বিষয়শ্রেণী:ইরানি বংশোদ্ভূত ভারতীয় ব্যক্তি
বিষয়শ্রেণী:১৮শ শতাব্দীর ভারতীয় ব্যক্তি
বিষয়শ্রেণী:মুঘল_সাম্রাজ্যের_উজিরে_আজম
হারবি আল হিমাইয়ারি

**হারবি আল হিমারি** ( ) ইয়েমেন জন্মগ্রহণকারী একজন আরবীয় পণ্ডিত। তিনি ৭ম ও ৮ম শতকের মাঝামাঝি সময়ে জীবিত ছিলেন। তিনি বিখ্যাত আলকেমিস্ট জাবির ইবনে হাইয়ান এর শিক্ষক হিসেবে পরিচিত । যদিও তার সম্পর্কে খুব বেশি তথ্য জানা যায় না। তার কাছ থেকে জাবির ইবনে হাইয়ান আলকেমি বা রসায়ন অধ্যয়ন করেছেন। তিনি মিশরীয় রসায়ন সম্পর্কে প্রচুর জ্ঞান রাখতেন।

## তথ্যসূত্র

বিষয়শ্রেণী:মুসলিম রসায়নবিদ
বিষয়শ্রেণী:আলকেমি
বিষয়শ্রেণী:কিংবদন্তি ব্যক্তি
বালাই

**বালাই** বা **পেস্ট** হল একটি উদ্ভিদ বা প্রাণী যা মানুষ বা মানুষের সাথে সংশ্লিষ্ট বিষয়ের (যেমন: কৃষি বা প্রাণিসম্পদ উৎপাদন) ক্ষতি সাধন করে। অন্যভাবে বলা যায়, যেসব জীব উচ্চ মৃত্যুহার সংশ্লিষ্ট উপদ্রব এবং মহামারীর (যেমন: প্লেগ) সৃষ্টি করে, তারাই বালাই। মোটাদাগে বললে, 'বালাই' হল মানবিকতার প্রতিদ্বন্দ্বী। অতীতে এই শব্দটি খুব সম্ভবত কেবল প্রাণীর ক্ষেত্রে ব্যবহৃত হবার কারণে, বালাইনাশক বা পেস্টিসাইডকে কীটনাশক বা ইনসেক্টিসাইড বলে কেউ কেউ ভুল করে থাকেন।

অর্থনৈতিক দিক দিয়ে সবচাইতে গুরুত্বপূর্ণ বালাই হল পোকা, চেলোপোকা বা মাইট, নেমাটোড ও উদরপদ বা গ্যাস্ট্রোপড।

## তথ্যসূত্র

বিষয়শ্রেণী:কৃষি
বিষয়শ্রেণী:বালাইনাশক
বিষয়শ্রেণী:কীটতত্ত্ব
বিষয়শ্রেণী:বালাই
জন লিভার

**জন কেনেথ লিভার**, এমবিই (; জন্ম: ২৪ ফেব্রুয়ারি, ১৯৪৯) লন্ডনের স্টেপনি এলাকায় জন্মগ্রহণকারী ইংল্যান্ডের কোচ ও সাবেক আন্তর্জাতিক ক্রিকেটার। ১৯৭৬ থেকে ১৯৮৬ মেয়াদে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেন **জন লিভার**। দলে তিনি মূলতঃ বামহাতি ফাস্ট-মিডিয়াম বোলিংয়ে পারদর্শী ছিলেন। এছাড়াও নিচেরসারিতে অবস্থান নিয়ে ডানহাতে ব্যাটিং করতেন।

## খেলোয়াড়ী জীবন
লিভার ২২ বছর এসেক্স দলে খেলেন। ঐ সময়ই ক্লাবের ইতিহাসে স্বর্ণালী সময় অতিবাহিত হয়। ভ্যাসলিনের ন্যায় তরল পদার্থ বলে লাগানোর ঘটনায় অনেকেই তাকে মনে রেখেছেন। এ ঘটনাটি ছিল প্রথমবারের মতো অখেলোয়াড়ীসূলভ যা বলে আঁচড় কাটা কিংবা অন্য কিছু করা। অধিকতর সুইং করাতে তিনি বলের একপ্রান্তে ভ্যাসলিন লাগিয়েছিলেন বলে জানা যায়। পরবর্তীকালে অবশ্য এ অভিযোগটি প্রত্যাহার করা হয় ও লিভারকে দায়মুক্তি দেয়া হয়। দিল্লিতে ভারতের বিপক্ষে অনুষ্ঠিত ঐ টেস্টে অভিষেকে যে-কোন ইংর‌েজ ক্রিকেটারের সেরা বোলিং পরিসংখ্যানের রেকর্ড গড়া হয় ৭/৪৬। ১৯৯৫ সালে ওয়েস্ট ইন্ডিজের বিপক্ষে ডমিনিক কর্ক ৩ রানের ব্যবধানে এ রেকর্ডটি ভেঙ্গে ফেলেন ৭/৪৩। খেলায় তিনি ১০/৭০ লাভ করে অভিষেক টেস্টে অংশ নিয়ে আরও একটি নতুন ইংর‌েজ রেকর্ড গড়েন যা অদ্যাবধি টিকে রয়েছে। ৩৭ বছর বয়সে টেস্ট ক্যাপ পরিধানের সুযোগ পান তিনি।

## মূল্যায়ন
তিনি বর্ণবাদের সাথে সম্পৃক্ত দক্ষিণ আফ্রিকায় বিদ্রোহী দল নিয়ে গমন করেন। সেখানে অবস্থান করে দেশের সাথে যোগাযোগ রক্ষা করতেন তিনি। পরবর্তীতে অনেকগুলো শীত মৌসুমে নাটালের পক্ষে খেলেন। ক্রিকেট খেলায় অনন্য সাধারণ অংশগ্রহণের স্বীকৃতিস্বরূপ তাকে এমবিই পদবীতে ভূষিত করা হয়। ক্রিকেট সংবাদদাতা কলিন ব্যাটম্যানের মতে, ‘এসেক্সে তিনি ২৩ বছর সেবা দিয়ে প্রতীকি হয়ে আছেন। এছাড়াও তিনি দেশের সর্বাপেক্ষো কুশলী বামহাতি পেশার হিসেবে আবির্ভূত হয়েছিলেন। আত্মজীবনীমূলক গ্রন্থ *এ ক্রিকেটার্স ক্রিকেটারে* ড্রেসিং রুমে অবস্থানকালীন তাঁর আনন্দময় ভূমিকার কথা তুলে ধরেছেন।’

## অবসর
সাম্প্রতিককালে লিভার ব্যানক্রফট’স স্কুলে শারীরিক শিক্ষা বিষয়ে শিক্ষকতা করছেন। পাশাপাশি মিডলসেক্সের বোলিং কোচেরও দায়িত্ব পালন করছেন।

## তথ্যসূত্র

## বহিঃসংযোগ
*
*

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:এসেক্সের ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:ইংরেজ ক্রিকেট কোচ
বিষয়শ্রেণী:১৯৪৯-এ জন্ম
বিষয়শ্রেণী:কেমব্রিজশায়ারের ক্রিকেটার
বিষয়শ্রেণী:ডি. এইচ. রবিন্স একাদশের ক্রিকেটার
বিষয়শ্রেণী:ইয়ং ইংল্যান্ডের ক্রিকেটার
বিষয়শ্রেণী:লন্ডন থেকে আগত ক্রিকেটার
বিষয়শ্রেণী:স্টেপনির ব্যক্তি
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
চাঁপাইনবাবগঞ্জ সরকারি পলিটেকনিক ইনস্টিটিউট

**চাঁপাইনবাবগঞ্জ সরকারি পলিটেকনিক ইনস্টিটিউট** বাংলাদেশের একটি সরকারি কারিগরি শিক্ষাপ্রতিষ্ঠান। এটি ২০০৬ সালে প্রতিষ্ঠিত হয়। এটি গণপ্রজাতন্ত্রী বাংলাদেশ সরকারের স্থাপিত ৪৯ টি সরকারি পলিটেকনিক ইনস্টিটিউটের একটি। প্রতিষ্ঠার পরবর্তি সময়ে এখানে দুইটি প্রযুক্তি বিভাগে অধ্যায়নের সুযোগ চালু করা হয়। বর্তমানে ৬ টি প্রযুক্তি বিভাগে শিক্ষার্থী ভর্তি করানো হয়।

## অবস্থান
চাঁপাইনবাবগঞ্জ এর উপর দিয়ে বয়ে যাওয়া মহানন্দা নদীর তীরে অবস্থিত এই শিক্ষাপ্রতিষ্ঠানটি। এর পশ্চিমে রয়েছে কারিগরী প্রশিক্ষণ কেন্দ্র (TTC) দক্ষিণে রয়েছে মহানন্দা সেতু।

## বিভাগসমূহ
চাঁপাইনবাবগঞ্জ সরকারি পলিটেকনিক ইনস্টিটিউট এ বর্তমানে ৬টি টেকনোলজি আছে-

#কম্পিউটার টেকনোলজি (কোড নং- ৬৬)
# রেফ্রিজারেশন এ্যান্ড এয়ারকন্ডিশনিং টেকনোলজি (কোড নং- ৭২)
#ইলেকট্রিক্যাল টেকনোলজি (কোড নং- ৬৭)
# ইলেকট্রনিক্স টেকনোলজি (কোড নং- ৬৮)
# ফুড টেকনোলজি (কোড নং- ৬৯)
# মেকাট্রনিক্স টেকনোলজি (কোড নং- ৯২)

## তথ্যসূত্র

## বহিঃসংযোগ
* প্রতিষ্ঠানের ওয়েবসাইট 

বিষয়শ্রেণী:রাজশাহী বিভাগের পলিটেকনিক ইনস্টিটিউট
বিষয়শ্রেণী:বাংলাদেশের সরকারি পলিটেকনিক ইনস্টিটিউট
বিষয়শ্রেণী:চাঁপাইনবাবগঞ্জ জেলার শিক্ষাপ্রতিষ্ঠান
বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
পকুধ কচ্চায়ন

**পকুধ কচ্চায়ন** () বা **প্রকুধ কাত্যায়ন** () গৌতম বুদ্ধের সমসাময়িক একজন ভারতীয় নিত্যপদার্থবাদী দার্শনিক ছিলেন। তাঁর দর্শনকে শাশ্বতবাদ (, *সস্সতবাদ*) বা পরমাণুবাদও বলা হয়ে থাকে।

## পরিচয়
সুত্তপিটকের দীঘনিকায়ের সামঞ্ঞফলসুত্তে মগধের রাজা অজাতসত্তু্র সঙ্গে পকুধ কচ্চায়নের সাক্ষাৎকারের বর্ণনা থেকে তাঁর সম্বন্ধে বেশ কিছু তথ্য পাওয়া যায়। সংযুত্তনিকায়ে তাঁকে পকুধকো কাতিয়ানো () এবং প্রশ্ন উপনিষদে তাকেও কবন্ধিন নামে অভিহিত করা হয়েছে। কবন্ধিন শব্দটি তাঁর শারীরিক অঙ্গবিকৃতিকে নির্দেশ করে।

## দর্শন
সামঞ্ঞফলসুত্ত অনুসারে, পকুধ কচ্চায়ন তেজ, বায়ু, জল ও ক্ষিতি এই চতুর্ভূতের সঙ্গে চেতনা, সুখ ও দুঃখকে পৃথক পৃথক উপাদান বলে মনে করেছেন। এই সাতটি উপাদান শুধু পরস্পর পৃথক তাই নয়, এগুলি অনির্মিত, অচল, অবধ্য ও অবিকৃত। এই উপাদানগুলি পরস্পরকে পরিবর্তন করতে বা প্রভাবিত করতে অক্ষম এবং সুখ-দঃখ ভাগী হতে অক্ষম। এখানে কেউ নিহত বা ঘাতক, বক্তা বা শ্রোতা, জ্ঞাতা ও বা জ্ঞানার্থী কেউ নেই। তাঁর মতে এই উপাদানগুলির মধ্যে যথেষ্ট শূন্যস্থান রয়েছেন, যেখানে আঘাত করলে মূল উপাদানকে স্পর্শ করা যায় না। তীক্ষ্ণ অস্ত্র দ্বারা মুন্ডচ্ছেদ করলে হত্যা করা হয় ন্স, কারণ অস্ত্র এই সাতটি উপাদানের মধ্যে অবস্থিত শূন্যস্থানে পতিত হয়। দৃশ্য উপাদানের মধ্যে এই সূক্ষ্ম উপাদানকে মানলেও তিনি শূন্য বা ব্যোমকে অষ্টম উপাদান হিসেবে গ্রহণ করেননি। সূত্রকৃতাঙ্গ নামক জৈন গ্রন্থে তাঁর মতবাদ সম্বন্ধে বর্ণনা রয়েছে। 
 
## তথ্যসূত্র

## আরো পড়ুন
* Bhaskar, Bhagchandra Jain (1972). *Jainism in Buddhist Literature*. Alok Prakashan: Nagpur. Available on-line at http://jainfriends.tripod.com/books/jiblcontents.html.
* Ñāṇamoli, Bhikkhu (trans.) and Bhikkhu Bodhi (ed.) (2001). *The Middle-Length Discourses of the Buddha: A Translation of the Majjhima Nikāya*. Boston: Wisdom Publications. .
* Rhys Davids, T.W. & William Stede (eds.) (1921-5). *The Pali Text Society’s Pali–English Dictionary*. Chipstead: Pali Text Society.
* Walshe, Maurice O'Connell (trans.) (1995). *The Long Discourses of the Buddha: A Translation of the Dīgha Nikāya*. Somerville: Wisdom Publications. .

বিষয়শ্রেণী:ভারতীয় দার্শনিক
বিষয়শ্রেণী:আধ্যাত্মিক শিক্ষক
বিষয়শ্রেণী:খ্রিস্টপূর্ব ৫ম শতাব্দীর ভারতীয় দার্শনিক
বিষয়শ্রেণী:খ্রিস্টপূর্ব ৫ম শতাব্দীর হিন্দু
বিষয়শ্রেণী:খ্রিস্টপূর্ব ৪র্থ শতাব্দীর ভারতীয় দার্শনিক
বিষয়শ্রেণী:খ্রিস্টপূর্ব ৪র্থ শতাব্দীর হিন্দু
লাক্স (সাবান)

**লাক্স** ইউনিলিভার কর্তৃক বিকশিত একটি বৈশ্বিক ব্র্যান্ড। এই ব্র্যান্ডের পণ্য পরিসীমার মধ্যে সৌন্দর্য সোপ, শাওয়ার জেল, চুলের শ্যাম্পু এবং কন্ডিশনার অন্তর্ভুক্ত রয়েছে।

১৮৯৯ সালে লাক্স "সানলাইট প্ল্যাক" লন্ড্রি সাবান চালু করে। ১৯২৫ সালে, এটি বিশ্বের প্রথম গণ-বাজার টয়লেট সাবান হয়ে ওঠে। এটি নারী সেলিব্রিটি উপস্থাপনার প্রবর্তিনকারী একটি ব্র্যান্ড হিসেবে স্বীকৃত।

২০০৫ সালের হিসেবে, লাক্সের রাজস্ব ছিল আনুমানিক €১ বিলিয়ন, পাশাপাশি ১০০ টিরও অধিক দেশে ছড়িয়ে এর কার্যক্রম ছড়িয়ে পড়ে। লাক্স বর্তমানে, ভারত, বাংলাদেশ, পাকিস্তান, ব্রাজিল, থাইল্যান্ড ও দক্ষিণ আফ্রিকার মত অনেক উন্নয়নশীল দেশের বাজারে নেতৃত্বস্থানীয় ভূমিকায় অবস্থান করছে।

ইউনিলিভার কর্তৃক বিকশিত, লাক্সের (সাবান) বর্তমান সদর দফতর সিঙ্গাপুরে অবস্থিত।

## তথ্যসূত্র

## বহিঃসংযোগ

* 
* US Caress website

বিষয়শ্রেণী:সাবানের মার্কা
বিষয়শ্রেণী:ইউনিলিভার মার্কা
বিষয়শ্রেণী:অর্কলা এএসএ
বিষয়শ্রেণী:১৮৯৯-এ প্রবর্তিত পণ্য
বিষয়শ্রেণী:ব্রিটিশ মার্কা
দার্শনিকের পাথর

**দার্শনিকের পাথর** বা **পরশ পাথর** (  () একটি কল্পিত রাসায়নিক (আলকেমিক্যাল) বস্তু। বলা হয়ে থাকে এটার স্পর্শে কম দামী ধাতু যেমন পারদকে সোনা অথবা রূপায় পরিণত করা যায়। এজন্য বাংলায় একে পরশ পাথরও বলা হয়। এটাকে অনেক সময় সঞ্জীবণী সুধা বলা হয়ে থাকে। এটার পূণঃর্জীবন বা অমরত্ত্ব প্রদানের ক্ষমতা আছে। কয়েক শতাব্দী ধরে আলকেমির লক্ষ্য ছিলো এই পরশ পাথর খুঁজে বের করা। এই দার্শনিকের পাথর আবিষ্কারের প্রচেষ্টাকে বলা হতো ম্যাগনাম ওপাস (মহান কর্ম)।

## ইতিহাস
দার্শনিকের পাথরের প্রথম উল্লেখ পাওয়া যায় যীশু খ্রিস্টের জন্মের ৩০০ বছর আগে পেনোপোলিসের যোশিওমোসের লেখা “চেইরোকমেতা”য়। আলকেমির লেখকেরা অবশ্য আরো প্রাচীন ইতিহাসের দাবী করেছেন। ১৬২০ সালে ইলিয়াম আশমোল এবং একজন অনামা লেখকের লেখা গ্লোরিয়া মুনদিতে দাবী করা হয়েছে যে আদম সরাসরি সৃষ্টিকর্তার কাছ থেকে এই পাথর সম্পর্কে জ্ঞান লাভ করেছিলেন।

## মধ্যযুগ
অষ্টম শতাব্দীতে আলকেমিস্ট জাবির ইবনে হাইয়ান বিশ্লেষণ করেন যে প্রতিটি বস্তুর চারটি গুণ আছে। আগুন গরম এবং শুকনো, মাটি শীতল এবং শুকনো, পানি শীতল এবং আর্দ্র, বাতাস গরম এবং আর্দ্র। তিনি তত্ত্ব প্রকাশ করেন যে প্রত্যেক ধাতু এই নীতির সংমিশ্রণ, দুটি ভেতরে এবং দুটি বাইরে। এই অনুমান থেকে বলা হতো এক ধাতু থেকে অন্য ধাতুতে রূপান্তরকালে এর মৌলিক গুণের পরিবর্তন সাধিত হয়।

## তথ্যসূত্র

## আরো পড়ুন
*Encyclopædia Britannica (২০১১). *[http://www.britannica.com/EBchecked/topic/456733/philosophers-stone Philosophers' stone]* and *[http://www.britannica.com/EBchecked/topic/13282/alchemy Alchemy]*.
*Guiley, Rosemary (২০০৬). *[http://books.google.com/books?id=fkc10_zCBv0C The Encyclopedia of Magic and Alchemy]*. Infobase Publishing, USA. . pp.&nbsp;250–252.
*Myers, Richard (২০০৩). *[http://books.google.com/books?id=oS50J3-IfZsC The basics of chemistry]*. Greenwood Publishing Group, USA. . pp.&nbsp;11–12.
*ওয়ালটার পেগেল (১৯৮২). *[http://books.google.com/books?id=wO244WXEBKcC Paracelsus: An Introduction to Philosophical Medicine in the Era of the Renaissance]*. Karger Publishers, Switzerland. .
*থমসন, চার্লস জন স্যামুয়েল (২০০২) [১৯৩২]. *[http://books.google.com/books?id=zaBAMNBJHIIC Alchemy and Alchemists]*. Chapter IX. Courier Dover Publications, USA. . pp.&nbsp;68–76.

## বহিঃসংযোগ

*The Philosophers' Stone by Edward Kelly 

বিষয়শ্রেণী:রসায়ন
বিষয়শ্রেণী:পৌরাণিক পদার্থ
বিষয়শ্রেণী:মধ্যযুগীয় কিংবদন্তি
বিষয়শ্রেণী:অলৌকিক কিংবদন্তি
বিষয়শ্রেণী:পাথর
বিষয়শ্রেণী:জাদুকরী বস্তু
পরশ পাথর (দ্ব্যর্থতা নিরসন)

**পরশ পাথর** বলতে বোঝানো যেতে পারে:
# পরশ পাথর - একটি কল্পিত রাসায়নিক বস্তু।
# পরশপাথর (চলচ্চিত্র) - সত্যজিৎ রায় পরিচালিত একটি চলচ্চিত্র।
ইবনে নাদিম

**আবুল ফরজ মুহাম্মাদ বিন ইসহাক আল নাদিম** (; মৃত্যু: ১৭ সেপ্টেম্বর ৯৯৫ অথবা ৯৯৮) হলেন একজন ইসলামী শিক্ষাবিদ। ধারণা করা হয় তিনি পারস্য বংশোদ্ভুত ছিলেন। তিনি কিতাব আল-ফিহরিস্ত এর জন্য বিখ্যাত। বইটি সম্পর্কে তিনি নিজেই বলেছেন, আরব-অনারব সকল জাতির জন্য আরবী ভাষায় এবং লিপিতে জ্ঞানের সকল শাখার উপর লেখা বইয়ের সূচীপত্র।

## জীবনী
আল নাদিমের জীবন সম্পর্কে খুব বেশি কিছু জানা যায় না। তিনি ছিলেন একজন বই বিক্রেতা এবং ক্যালিওগ্রাফার। তার বাবা "আল ওয়ারাকের" মতো তিনিও বিক্রির জন্য পান্ডুলিপি নকল করতেন। তিনি বাগদাদে বাস করতেন। মাঝে মাঝে তিনি মসুলের একটি স্থানের নাম উল্লেখ করেছেন।

## তথ্যসূত্র

## উৎস
* এল এইচ গ্রে, ''ইরানিয়ান ম্যাটেরিয়াল ইন দ্যা ফিহরিস্ত," Le Muséon, 3/1, 1915, pp.&nbsp;24–39.
* আর এ নিকোলসন, এ লিট্যার‍্যারি হিস্টোরি অফ দ্যা আরবস, কেম্ব্রিজ, ১৯০৭।

## বহিঃসংযোগ
* এনসাইক্লোপিডিয়া ব্রিটানিকা  *আরবীতে ফিহরিস্ত। জার্মান ভাষায় টীকা এবং ভূমিকা লেখা, লিপজিগ, ১৮৭২। PDF ফরম্যাট।
* ইংরেজিতে ফিহরিস্ত। ইংরেজিতে অনুবাদ করেছেন বেয়ার্ড ডজ। PDF ফরম্যাট।

বিষয়শ্রেণী:৯৯০-এর দশকে মৃত্যু
বিষয়শ্রেণী:আব্বাসীয় খিলাফতের অধীন বাগদাদ
বিষয়শ্রেণী:১০ম শতাব্দীর আরব ব্যক্তি
বিষয়শ্রেণী:১০ম শতাব্দীর ইতিহাসবিদ
বিষয়শ্রেণী:১০ম শতাব্দীর দার্শনিক
বিষয়শ্রেণী:১০ম শতাব্দীর পণ্ডিত
বিষয়শ্রেণী:ফার্সি রসায়নবিদ
বিষয়শ্রেণী:ফার্সি ভাষার লেখক
বিষয়শ্রেণী:ইরানি রসায়নবিদ
বিষয়শ্রেণী:১০ম শতাব্দীর আব্বাসীয় খিলাফতের ইতিহাসবিদ
বিষয়শ্রেণী:মধ্যযুগীয় আরব ভাষাবিজ্ঞানী
বিষয়শ্রেণী:মধ্যযুগীয় ইসলামি বিশ্বের অপরসায়নবিদ
বিষয়শ্রেণী:রূপকথার সংগ্রাহক
বিষয়শ্রেণী:১০ম শতাব্দীর আরবি ভাষার লেখক
আর্থরাইজ

থাম্ব|300px|১৯৬৮ সালের ২৪ ডিসেম্বরে ধারণকৃত "আর্থরাইজ" নামক আলোকচিত্র
থাম্ব|300px|The 1966 photograph taken by Lunar Orbiter 1, reprocessed by the LOIRP, for comparison
থাম্ব|আলোকচিত্রটি গ্রহণকালে ফ্রাঙ্ক বোরম্যান ও উইলিয়াম অ্যান্ডারসের মধ্যকার কথোপকথন

*আর্থরাইজ* হল ১৯৬৮ সালে অ্যাপোলো-৮ অভিযানের সময় মহাকাশচারী উইলিয়াম অ্যান্ডারস’র তোলা পৃথিবীর একটি আলোকচিত্রের নাম। প্রকৃতি আলোকচিত্রী গ্যালেন রাওয়েল এই আলোকচিত্রটিকে “এখন পর্যন্ত তোলা সবচাইতে প্রভাবশালী পরিবেশ-সংক্রান্ত আলোকচিত্র” বলে ঘোষণা দেন। এর আগে ১৯৬৬ সালে লুনার অরবিটার ১ মহাকাশযানের রোবোটিক প্রোবের মাধ্যমে আর্থরাইজের সাদাকালো রাস্টার চিত্র গ্রহণ করা হয়।

## বর্ণনা
চাঁদের আকাশে প্রথমবারের মতো মানুষসম্বলিত অভিযানের সময় উইলিয়াম অ্যান্ডারস *আর্থরাইজ* আলোকচিত্রটি গ্রহণ করেন, নাসা যেটিকে "এএস৮-১৪-২৩৮৩ চিত্র" নামে নথিবদ্ধ করেছে।

অ্যান্ডারস আলোকচিত্রটি ধারণের জন্য উপযুক্ত ৭০ মিলিমিটার রঙিন ফিল্ম পাবার আগে, অভিযানের অধিনায়ক ফ্রাঙ্ক বোরম্যান দৃশ্যপটের সাদাকালো একটি চিত্র নেন যেটিতে পৃথিবীর প্রান্তরেখা চাঁদের দিগন্তরেখাকে স্পর্ষ করে ছিল। রঙিন *আর্থরাইজ* নামক আলোকচিত্রটির মতোই ঐ সাদাকালো চিত্রটিতেও ভূখণ্ডের অবস্থান ও মেঘের ধরন একইরকম ছিল।

১৯৬৮ সালের ২৪ ডিসেম্বরে চাঁদের কক্ষপথ থেকে বৈদ্যুতিক ড্রাইভ সংবলিত ও অতিমাত্রায় পরিবর্তিত হ্যাসেলব্লাড ৫০০ ইএল ক্যামেরা দিয়ে আলোকচিত্রটি গৃহীত হয়েছিল। ঘটনাটির অডিও রেকর্ডিং ও প্রতিলিপি অনলাইনে সহজলভ্য।

## জ্যামিতি
প্রকাশিত আলোকচিত্রে পৃথিবীর যেসব বৈশিষ্ট্য প্রদর্শীত হয়েছে সেগুলো হলঃ
* মেরুর দিকঃ দক্ষিণ থেকে বামে, উত্তর থেকে ডানে
* বিষুবরেখাঃ কেন্দ্রটি উপরের ডানদিকের কোণ দিয়ে পশ্চিমদিকে চলছে
* দিবাবসানের রেখাটি আফ্রিকা মহাদেশকে অতিক্রম করছে (বামদিকের মৃদু আলোকিত অংশটি নামিবিয়ার নামিব মরুভূমি এবং ডানদিকের অংশটি পশ্চিম সাহারা/ পশ্চিম আফ্রিকা)
* প্রচলিত উত্তর-দক্ষিণ মেরুর পরিপ্রেক্ষিতে ঘড়ির কাঁটার দিকে ১৩৫ ডিগ্রী কোণে ঘুরছে

## উত্তরাধিকার
লাইফ নামক সাময়িক পত্রিকার সম্পাদকদের দ্বারা সম্পাদিত *১০০ ফটোগ্রাফস দ্যাট চেঞ্জড দ্য ওয়র্ল্ড* বইতে প্রকৃতি আলোকচিত্রী গ্যালেন রাওয়েল এই আলোকচিত্রকে “এখন পর্যন্ত তোলা সবচাইতে প্রভাবশালী পরিবেশ-সংক্রান্ত আলোকচিত্র” হিসেবে আখ্যায়িত করেছেন। আরেকজন লেখক আলোকচিত্রটির আবির্ভাবকে পরিবেশ আন্দোলনের সূত্রপাত বলে বিবৃত করেছেন।

## ডাকটিকিট
থাম্ব|ডান|200px|মার্কিন যুক্তরাষ্টের ডাকটিকিট স্কট #১৩৭১
মার্কিন যুক্তরাষ্ট্রের ডাক বিভাগ, চাঁদের চারপাশে অ্যাপোলো ৮ এর অভিযানের স্মারক হিসেবে ১৯৬৯ সালে একটি ডাকটিকিটের (স্কট # ১৩৭১) অনুমোদন করে। ডাকটিকিটটিতে *আর্থরাইজে* নামক রঙিন আলোকচিত্রটি ছাড়াও “ইন দ্য বিগিনিং গড...” কথাটি মুদ্রিত ছিল যা অ্যাপোলো ৮ অভিযানকালে তিনজন মহাকাশচারীর বাইবেলের বুক অভ জেনেসিসস থেকে পাঠকে স্মরণ করে অন্তর্ভুক্ত করা হয়েছিল।

## তথ্যসূত্র

## বহিঃসংযোগ
* ৪৫-তম বর্ষপূর্তি উপলক্ষে প্রকাশিত ইউটিউব ভিডিও

বিষয়শ্রেণী:আলোকচিত্র
বিষয়শ্রেণী:চাঁদ বিষয়ক সৃষ্টিকর্ম
বিষয়শ্রেণী:অ্যাপোলো কর্মসূচি
নেকটাই

থাম্ব|নে‌কটাই
**নেকটাই** বা শুধু টাই একটি পরিধেয়, যা দেখতে লম্বা একফালি কাপড়ের ন্যায় এবং গলা বেষ্টন করে পরিধান করা হয়। এটি গলাবন্ধ নামেও পরিচিত। সাধারণত শার্ট এর কলারের নিচে টাই বেঁধে পরা হয়। প্রধানত পুরুষদের পোশাক হলেও নারীরাও এখন টাই পরে থাকেন। ছেলে এবং পুরুষরা তাদের আনুষ্ঠানিক পোশাকের অংশ হিসেবে টাই পরেন। কিছু প্রতিষ্ঠানে যেমন বিদ্যালয়, আদালত, অফিস ইত্যাদি স্থলে আবশ্যক ইউনিফর্ম হিসাবে টাই পরতে হয়।

## প্রকারভেদ
## উৎপত্তি

## টাই বাঁধার গিঁট
টাই বাঁধার অসংখ্য গিঁট রয়েছে। তন্মধ্যে ফোর ইন হ্যান্ড, প্রাট, হাফ উইন্ডসর এবং উইন্ডসর গেরোগুলো প্রধান বা বেশি প্রচলিত।

## অনুষঙ্গ
টাই এর সাথে আরও কিছু জিনিস ব্যবহার করা যেতে পারে। যেমন টাই পিন, টাই ক্লিপ, টাই চেইন ইত্যাদি।

স্টক টাই শুরুতে শার্টের কলারের চারপাশে কয়েকবার সরু ব্যান্ডে ভাঁজ করা মসলিনের একটি ছোট টুকরো এবং পিন দিয়ে পিছন থেকে সুরক্ষিত করা হয়। পুরুষদের জন্য তাদের চুল লম্বা, অতীত কাঁধের দৈর্ঘ্য পরা ফ্যাশনেবল ছিল। প্রান্তগুলি ঘাড়ের কোণে পরা একটি কালো সিল্কের ব্যাগে আটকে দেওয়া হয়েছিল। এটি ব্যাগ-উইগ হেয়ারস্টাইল হিসাবে পরিচিত ছিল এবং এটির সাথে পরা নেকওয়্যারটি ছিল স্টক টাই।

## তথ্যসূত্র

## বহিঃসংযোগ

বিষয়শ্রেণী:নেকটাই
বিষয়শ্রেণী:ক্রোয়েশীয় উদ্ভাবন
বিষয়শ্রেণী:পোশাকের ইতিহাস (পশ্চিমা ফ্যাশন)
বিষয়শ্রেণী:গ্রীবায় পরিধেয়
২০১৫ রোহিঙ্গা শরণার্থী সংকট

থাম্ব|বাংলাদেশের কক্সবাজারের উখিয়ায় রোহিঙ্গা শরণার্থী শিবির (৬ ফেব্রুয়ারি ২০১৯)
২০১৫ সালের জানুয়ারি থেকে মার্চ পর্যন্ত প্রায় ২৫,০০০ রোহিঙ্গা বাংলাদেশ এবং মিয়ানমার থেকে জীর্ন কিছু নৌকায় চড়ে থাইল্যান্ড, মালয়েশিয়া এবং ইন্দোনেশিয়ায় পাড়ি দেয়ার ঘটনা উৎঘাটিত হয়, যা **২০১৫ রোহিঙ্গা পাচার সমস্যা** হিসেবে পরিচিত। পাচারকালে ইন্দোনেশিয়ায় ১০০ জন, মালয়েশিয়ায় ২০০ জন, এবং থাইল্যান্ডে ১০ জন মৃত্যুবরণ করে।

## পরিসংখ্যান
কিছু পরিসংখ্যানে প্রাপ্ত তথ্যমতে মোট ৮০০,০০০ থেকে ১,১০০,০০০ রোহিঙ্গার জনগোষ্ঠির  প্রায় ১০০,০০০ রোহিঙ্গা মিয়ানমারের নিপীড়ন এড়াতে দেশত্যাগ করে। এই পর্যন্ত প্রায় ৩,০০০ মিয়ানমার এবং বাংলাদেশী মানুষকে নৌকা থেকে উদ্ধার করা হয়েছে বা তারা তীরে আসতে সক্ষম হয়েছে। এছাড়া আরও প্রায় সহস্রাধিক মানুষ খুব সামান্য পরিমাণ খাদ্য এবং খাবার পানি নিয়ে এখনও সমুদ্রে আটকা পড়ে আছে বলে ধারণা করা হয়।

## পটভূমি
২০১৫ সালের মে মাসে থাইল্যান্ডের একটি দুর্গম পাহাড়ে ৩২টি অগভীর কবরের সন্ধান পাওয়া যায়। এটি থাইল্যান্ড এবং মালেশিয়ার সীমান্তে অবস্থিত একটি স্থান, যেখানে পাচারের পূর্বে রোহিঙ্গাদেরকে অপেক্ষায় রাখা হত বলে ধারণা করা হয়। এই কবরস্থান থেকে একজন বাংলাদেশিকে জীবিত উদ্ধার করা হয় যাকে নিকটবর্তী একটি হাসপাতালে চিকিৎসা প্রদান করা হয় এবং পরবর্তীতে তার দেয়া তথ্যের ভিত্তিতে সংবাদ সংস্থাগুলি নিশ্চিত হয় যে কবরগুলি অবৈধভাবে পাচারের সময় নিহত বা আহত রোহিঙ্গাদের। ২২শে মার্চ মিয়ানমার নৌবাহিনী এর সমুদ্র উপকূল থেকে একটি জীর্ন নৌকায় ২০৮ জন অভিবাসীকে উদ্ধার করে এবং তদন্তের মাধ্যমে নিশ্চিত করা হয় যে তারা বাংলাদেশ থেকে অবৈধভাবে পাড়ি দিয়েছিলো। ২৪শে মার্চ মালেশিয়ায় পুলিশ দেশটির সীমান্ত অঞ্চলে ১৩৯ টি কবরের সন্ধান পায় এবং ধারণা করা হয় এই কবরগুলিতে বার্মা থেকে পালিয়ে আসা রোহিঙ্গাদের রাখা হয়েছিলো।

## তথ্যসূত্র

বিষয়শ্রেণী:২০১৫-এ বাংলাদেশ
বিষয়শ্রেণী:অভিবাসন
বিষয়শ্রেণী:মিয়ানমারের রাজনীতি
বিষয়শ্রেণী:২০১৫-এ রাজনীতি
বিষয়শ্রেণী:বৌদ্ধদের দ্বারা নিপীড়ন
বিষয়শ্রেণী:মুসলিম নিপীড়ন
বিষয়শ্রেণী:বাংলাদেশের রাজনীতি
বিষয়শ্রেণী:রোহিঙ্গা অভিবাসী
কলাপাড়া পৌরসভা

**কলাপাড়া পৌরসভা** বাংলাদেশের পটুয়াখালী জেলার অন্তর্গত কলাপাড়া উপজেলার একটি নগরভিত্তিক স্থানীয় সরকার সংস্থা। ১৯৯৭ সালে পৌরসভাটি প্রতিষ্ঠিত হয়  এটি একটি ক শ্রেনীর পৌরসভা। 

## ইতিহাস
১৯৯৭ সালের ১ মার্চ পটুয়াখালী জেলার কলাপাড়া উপজেলার ২নং টিয়াখালীর ইউনিয়নের খেপুপাড়া ওবাদুরতলী ২টি মৌজার ৩.৭৫ বর্গ কি.মি. এলাকা নিয়ে ১লা মার্চ গ শ্রেণীর পৌরসভা হিসেবে কলাপাড়া পৌরসভা প্রতিষ্ঠিত হয়। পরবর্তীতে ২০০৯ সালের ৩০ মার্চ এটি খ শ্রেণীর পৌরসভায় উন্নীত হয়। 

## প্রশাসনিক অবকাঠামো
thumb|কলাপাড়া পৌরসভার মহল্লা জিওকোড ম্যাপ

কলাপাড়া পৌরসভার বর্তমান আয়তন ৩.৭৫বর্গ কিলোমিটার।  কলাপাড়া পৌরসভা বাংলাদেশের সর্ব দক্ষিণে আন্ধার মানিক নদীর তীরে অবস্থিত। এর উত্তরে, পশ্চিমে ও পূর্বে টিয়াখালী ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

এ পৌরসভার প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী কলাপাড়া পৌরসভার মোট জনসংখ্যা ১৭,৩৩২ জন। এর মধ্যে পুরুষ ৮,৮৮৭ জন এবং মহিলা ৮,৪৪৫ জন। মোট পরিবার ৪,৩৪৭টি।

## শিক্ষা
২০১১ সালের আদমশুমারি অনুযায়ী কলাপাড়া পৌরসভার সাক্ষরতার হার ৬৮.২%।

## মেয়রদের তালিকা
 মোহাম্মদ রবিউল ইসলাম,পৌর প্রশাসক
* এস, এম, রাকিবুল আহসান , মেয়র (কার্যকাল ২৪/০২/২০১১ -)
* বাবু বিপুল চন্দ্র হালাদার,মেয়র
কার্যকাল বর্তমান

## তথ্যসূত্র

## বহিঃসংযোগ

বিষয়শ্রেণী:পটুয়াখালী জেলার পৌরসভা
বিষয়শ্রেণী:কলাপাড়া উপজেলা
কুয়াকাটা পৌরসভা

**কুয়াকাটা পৌরসভা** বা **কুয়াকাটা পৌরসভা কার্যালয়** বাংলাদেশের পটুয়াখালী জেলার অন্তর্গত কলাপাড়া উপজেলার মহিপুর থানার একটি নগরভিত্তিক স্থানীয় সরকার সংস্থা। ২০১০ সালে পৌরসভাটি প্রতিষ্ঠিত হয়  এটি একটি খ শ্রেনীর পৌরসভা।  ০৭ ফেব্রুয়ারি, ২০২৫ তারিখ প্রশাসক হিসেবে যোগদান করেছেন জনাব ইয়াসীন সাদেক (১৮৮৮৪) EASIN SADEK, সহকারী কমিশনার (ভূমি) ও এক্সিকিউটিভ ম্যাজিস্ট্রেট এবং প্রশাসক, কুয়াকাটা পৌরসভা, পটুয়াখালী ।

## ইতিহাস
২০১০ সালের ১৫ ডিসেম্বর পটুয়াখালী জেলার কলাপাড়া উপজেলার লতাচাপালি, গঙ্গামতি, কাউয়ারচর, চরচাপালি মৌজা নিয়ে গ শ্রেণীর পৌরসভা হিসেবে কুয়াকাটা পৌরসভা প্রতিষ্ঠিত হয়। 

## প্রশাসনিক অবকাঠামো
thumb|কুয়াকাটা পৌরসভার মহল্লা জিওকোড ম্যাপ

কুয়াকাটা পৌরসভার বর্তমান আয়তন ৮.১১ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মহিপুর থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী কুয়াকাটা পৌরসভার মোট জনসংখ্যা ৯,১৭৭ জন। এর মধ্যে পুরুষ ৫,০৪৩ জন এবং মহিলা ৪,১৩৪ জন। মোট পরিবার ২,০৬৫টি।

## শিক্ষা
২০১১ সালের আদমশুমারি অনুযায়ী কুয়াকাটা পৌরসভার সাক্ষরতার হার ৫১%।

## প্রশাসক, চেয়ারম্যান এবং মেয়রদের তালিকা
* ইয়াসীন সাদেক EASIN SADEK (১৮৮৮৪), সহকারী কমিশনার (ভূমি) ও এক্সিকিউটিভ ম্যাজিস্ট্রেট এবং প্রশাসক, কুয়াকাটা পৌরসভা
** মোঃ জাহাঙ্গীর হোসেন, প্রশাসক
* মোঃ আনোয়ার হাওলাদার, মেয়র 
* সৈয়দ মোঃ ফারুক,  প্রশাসক।

## উল্লে­খযোগ্য স্থান ও স্থাপনা
* কুয়াকাটা সমুদ্র সৈকত
* কুয়াকাটা শ্রীমঙ্গল বৌদ্ধ বিহার
* মিশ্রিপাড়া বৌদ্ধ বিহার
* ফাতরার চর
* গঙ্গামতি বন
* রাখাইন মহিলা মার্কেট

## তথ্যসূত্র

## বহিঃসংযোগ

বিষয়শ্রেণী:পটুয়াখালী জেলার পৌরসভা
বিষয়শ্রেণী:কুয়াকাটা
অটোক্যাড

থাম্ব|400px|একটি অটোক্যাড ডিজাইনিং
**অটোক্যাড** () একটি গ্রাফিক্স ডিজাইন সফটওয়্যার। এটি অটোডেস্ক ইনকর্পোরেটেড কর্তৃক উদ্ভাবিত দ্বি-মাত্রিক এবং ত্রি-মাত্রিক ইঞ্জিনিয়ারিং গ্রাফিক্স ডিজাইন সফটওয়্যার। অটোক্যাড এর ক্যাড (CAD) শব্দের অর্থ হলো কম্পিউটার এইডেড ড্রাফটিং/ডিজাইন (Computer Aided Drafting/Design)। যার শাব্দিক অর্থ হলো কম্পিউটারের সাহায্যে নকশা অঙ্কন। অটোক্যাডের সাহায্যে সাধারণ ড্রইং ছাড়াও ডিজাইন, ব্লক, সিম্বল, লোগো ডিজাইন, গ্রিল ডিজাইন, এমব্রয়ডারী ডিজাইন করা যায়।

## ইতিহাস
অটোক্যাড ইন্টারেক্ট ক্যাড নামক একটি প্রোগ্রাম থেকে উদ্ভূত হয়েছিল যেটি ১৯৭৭ সালে শুরু করা হয় এবং ১৯৭৯ সালে প্রকাশ করা হয়। এছাড়াও পূর্বেকার অটোডেস্ক ডকুমেন্টসমূহকে মাইক্রোক্যাড নামে অবহিত করা হত এবং যা অটোডেস্কের সহপ্রতিষ্ঠাতা মাইক রিডল কর্তৃক লিখিত পূর্বের অটোক্যাডের গঠন অনুযায়ী লেখা হত।

অটোডেস্ক কর্তৃক প্রথম সংস্করণটি ১৯৮২ সালের কমডেস্ক আন্তর্জাতিক প্রদর্শনীতে প্রদর্শন করা হয় এবং সে বছরের ডিসেম্বরেই তা অবমুক্ত করা হয়। অটোডেস্ক এর ফ্ল্যাগশিপ পণ্য হিসেবে, ১৯৮৬ সালের মার্চ মাসের মধ্যেই অটোক্যাড বিশ্বব্যাপী সর্ববৃহৎ ক্যাড প্রোগ্রাম হয়ে উঠে। ২০১৮ রিলিজটি উইন্ডোজের জন্য অটোক্যাডের ৩২তম প্রধান রিলিজ হিসেবে চিহ্নিত করা হয়েছে। ২০১৪ অটোক্যাড রিলিজটি ম্যাকের জন্য চতুর্থ ক্রমবর্ধমান বছর হিসেবে চিহ্নিত করা হয়।

### ফাইলের ধরন এবং সংস্করণের ইতিহাস
অটোক্যাড .dwg ফাইল ফরম্যাটের মাধ্যমে তথ্য সংরক্ষণ করে।

## তথ্যসূত্র


বিষয়শ্রেণী:অটোডেস্ক
বিষয়শ্রেণী:গ্রাফিক্স ডিজাইন সফটওয়্যার
বিষয়শ্রেণী:উইন্ডোজ সফটওয়্যার
বিষয়শ্রেণী:আইওএস সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:ম্যাক ওএস সফটওয়্যার
বিষয়শ্রেণী:১৯৮২-এর সফটওয়্যার
বিষয়শ্রেণী:ক্লাসিক ম্যাক অপারেটিং সিস্টেম সফটওয়্যার
ভয়েস ওভার ইন্টারনেট প্রোটোকল

ফ্রেম|
**ভিওআইপি** () এর পূর্ণরূপ হলো Voice Over Internet Protocol (VoIP)। এটি ইন্টারনেটের মাধ্যমে কথা বলার এক ধরনের মাধ্যম। মোবাইল দিয়ে বিশ্বের এক দেশ থেকে অন্য দেশে কথ বলা এমনকি একই দেশের মধ্যে এক স্থান থেকে অন্য স্থানে কথা বলার ক্ষেত্রে ভিওআইপি ব্যবহূত হয়। আর এজন্য অবশ্যই ইন্টারনেট থাকতে হবে। এ পদ্ধতিতে দেশ থেকে বিদেশে কথা বললে অরিজিনেশন এবং বিদেশ থেকে কথা বললে টারমিনেশন হয়। উদাহরণস্বরূপ, বাংলাদেশ থেকে অন্য দেশে (অরিজিনেশন) কল করলে ইন্টারনেটের খরচসহ ঐ দেশের লোকাল কল মূল্য বা কোনো দেশে যদি লোকাল কলের মূল্য না থাকে তবে ফ্রি কল করা যায়। এতে নামমাত্র ইন্টারনেট বিল আসে। বর্তমানে ইন্টারনেটে বিভিন্ন ভিওআইপি সফটওয়্যার পাওয়া ‍যায়।  তার মধ্যে উল্লেখযোগ্য হলো, স্কাইপ, ভাইবার, গুগল টক, হোয়াটসঅ্যাপ, ট্যাঙ্গো, ফেসবুক। এসব সফটওয়্যারের মাধ্যমে অডিও কল বা ভিডিও কল অথবা উভয়ই করা সম্ভব। স্মার্টফোন, ট্যাবলেট, ডেস্কটপ, ল্যাপটপ এমনকি ইন্টারনেটের সাথে যুক্ত যন্ত্রাংশের মাধ্যমে ভিওআইপি কল করা সম্ভব। কল এবং মেসেজ থ্রিজি কিংবা ওয়াই-ফাইয়ের মাধ্যমে করা হয়। 

## প্রোটোকলসমূহ
ভিওআইপি কল বিভিন্ন প্রোটোকলের মাধ্যমে করা সম্ভব। তার মধ্যে উল্লেখযোগ্য কয়েকটি হলো:
* এইচ.৩২৩ (H.323)
* মিডিয়া গেটওয়ে কন্ট্রোল প্রোটোকল বা এমজিসিপি। (Media Gateway Control Protocol/ MGCP)
* সেশন ইনিশিয়েশন প্রোটোকল বা সিআইপি। (Session Initiation Protocol /SIP)
* এইচ.২৪৮ (H.248) যা মিডিয়া গেটওয়ে কন্ট্রোল নামে পরিচিত। (Media Gateway Control / Megaco)
* রিয়েল-টাইম ট্রান্সপোর্ট প্রোটোকল বা আরটিপি। (Real-time Transport Protocol/ RTP)
* রিয়েল-টাইম ট্রান্সপোর্ট কন্ট্রোল প্রোটোকল বা আরটিসিপি। (Real-time Transport Control Protocol/ RTCP)
* সিকিউর রিয়েল-টাইম ট্রান্সপোর্ট প্রোটোকল বা এসআরটিপি। (Secure Real-time Transport Protocol/ SRTP)
* সেশন ডেস্‌ক্রিপসন প্রোটোকল বা এসডিপি। (Session Description Protocol/ SDP)
* ইন্টার-অ্যাস্টারিস্ক এক্সচেঞ্জ বা আইএএক্স (Inter-Asterisk eXchange/ IAX)
* জিঙ্গল প্রোটোকল। Jingle (protocol)| জিঙ্গল XMPP ভিওআইপি এক্সটেনশন।
* স্কাইপি প্রোটোকল।
* টীমস্পিক

## তথ্যসূত্র

বিষয়শ্রেণী:ইন্টারনেট প্রোটোকল
বিষয়শ্রেণী:ব্রডব্যান্ড
বিষয়শ্রেণী:ভিডিওটেলিফোনি
বিষয়শ্রেণী:অফিস যন্ত্রপাতি
বোরহানউদ্দিন পৌরসভা

**বোরহানউদ্দিন পৌরসভা**  বাংলাদেশের ভোলা জেলার অন্তর্গত বোরহানউদ্দিন উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি&nbsp;প্রতিষ্ঠিত হয়।  এটি একটি ‘‘ক’’ শ্রেনীর পৌরসভা। 

## ইতিহাস
১৯৯৮ সালে বোরহানউদ্দিন উপজেলার বড়মানিকা, ছোট মানিকা, কুতুবা ও চর গাজীপুর মৌজার একাংশ নিয়ে ‘‘গ’’ শ্রেণীর পৌরসভা হিসেবে বোরহানউদ্দিন পৌরসভা প্রতিষ্ঠিত হয়। পরবর্তীতে ২০০৬ সালের ৫ অক্টোবর ‘‘খ’’ শ্রেণীতে  ও ২০১৫ সালের ফেব্রুয়ারিতে ‘‘ক’’ শ্রেণীর পৌরসভায় উন্নীত হয়। 

পৌরসভার প্রথম প্রশাসক হিসেবে তৎকালীন বোরহানউদ্দিন উপজেলা নির্বাহী কর্মকর্তা সুধীর কুমার দাস দায়িত্ব পালন করেন। ১৯৯৯ সালের মার্চে পৌরসভার ১ম নির্বাচন অনুষ্ঠিত হয়। মরহুম বশির আহম্মদ মিয়া প্রথম নির্বাচিত চেয়ারম্যান হিসেবে নির্বাচিত হয়ে ৮ এপ্রিল ১৯৯৯ থেকে ১৩ আগস্ট ২০০১ পর্যন্ত দায়িত্ব পালন করেন। তার মৃত্যুর পর তৎকালীন প্যানেল চেয়ারম্যান-১ এ.এম.এম কালীমুল্লাহ ভারপ্রাপ্ত চেয়ারম্যান হিসেবে কিছুকাল দায়িত্ব পালন করেন ও দায়িত্বরত অবস্থায় উপ-নির্বাচনে জনাব সাইদুর রহমান মিলন মিয়া চেয়ারম্যান হিসেবে নির্বাচিত হন। তিনি ৩ মার্চ ২০০২ থেকে দায়িত্ব পালন শুরু করেন ও ২০০৩ সালে অনুষ্ঠিত দ্বিতীয় পৌর নির্বাচনে পুনরায় নির্বাচিত হয়ে ২০১১ সালের ১৫ ফেব্রুয়ারি পর্যন্ত চেয়ারম্যান ও মেয়র পদে দায়িত্ব পালন করেন। সর্বশেষ ২০১১ সালের ১৩ জানুয়ারি তৃতীয় পৌর নির্বাচন অনুষ্ঠিত হয় ও এতে মোঃ রফিকুল ইসলাম মেয়র নির্বাচিত হয়ে বর্তমানে দায়িত্ব পালন করছেন।

## প্রশাসনিক অবকাঠামো
বোরহানউদ্দিন পৌরসভার আয়তন ৩.২৫ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগণের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বোরহানউদ্দিন থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী বোরহানউদ্দিন পৌরসভার মোট জনসংখ্যা ১৩,১১০ জন। এর মধ্যে পুরুষ ৬,৭৫৩ জন এবং মহিলা ৬,৩৫৭ জন। মোট পরিবার ২,৬৪৯টি।

## শিক্ষা
২০১১ সালের আদমশুমারি অনুযায়ী বোরহানউদ্দিন পৌরসভার সাক্ষরতার হার ৬৯%। এখানে ২টি ডিগ্রী কলেজ,৩টি মাধ্যমিক বিদ্যালয়, ২টি কারিগরী বিদ্যালয়, ৫টি প্রাথমিক বিদ্যালয়, ২টি আলিম মাদ্রাসা, ৪টি কিন্ডারগার্টেন সহ আরো বেশকিছু শিক্ষা প্রতিষ্ঠান রয়েছে।

## প্রশাসক, চেয়ারম্যান ও মেয়রগণের তালিকা
* সুধীর কুমার দাস, প্রশাসক, (কার্যকাল ১৯৯৮ - ০৮/০৪/১৯৯৯)
* বশির আহম্মদ মিয়া, চেয়ারম্যান, (কার্যকাল ০৮/০৪/১৯৯৯ - ১৩/০৮/২০০১)
* সাইদুর রহমান মিলন, মেয়র, (কার্যকাল ০৩/০৩/২০০২ -১৫/০২/২০১১)
* মোঃ রফিকুল ইসলাম, মেয়র, (কার্যকাল ১৫/০২/২০১১ -বর্তমান)

## তথ্যসূত্র

## বহিঃসংযোগ

বিষয়শ্রেণী:ভোলা জেলার পৌরসভা
বিষয়শ্রেণী:বোরহানউদ্দিন উপজেলা
মার দেল প্লাতা

**মার দেল প্লাতা** () আর্জেন্টিনার একটি আটলান্টিক মহাসাগরের তীরবর্তী শহর। দেশটির রাজধানী বুয়েনোস আইরেস থেকে  দক্ষিণে অবস্থিত এই শহরটি বুয়েনোস আইরেস প্রদেশের দ্বিতীয় বৃহত্তম শহর। *মার দেল প্লাতা* নামটির অর্থ *[[রিও ডে লা প্লাটা বেসিন|প্লাতা অঞ্চলের]] সমুদ্র* বা *প্লাতা অঞ্চলের সাথে সমুদ্রের সংযোগ*। শহরটি অন্যতম প্রধান সমুদ্র উপকূল এবং আর্জেন্টিনার বৃহত্তম সমুদ্র-সৈকত। শহরের জনসন্ংখ্যা মোট ৬১৪, ৩৫০ ( অনুযায়ী)। এটি জনসংখ্যার নিরিখে আর্জেন্টিনার ৭ম বৃহত্তম শহর।

## চিত্রসম্ভার

File:MAR DEL PLATA B.jpg|লা পেরলা সৈকত থেকে মার দেল প্লাতা-র দৃশ্য।
File:Chalet-Camusso.jpg|মার দেল প্লাতা-র একটি কাষ্ঠনির্মিত দোতলা কুটীর।
File:Mdp nevada-1991-2.jpg|লা পেরলা সৈকতের উপরে তুষারের আবরণ; ১লা আগস্ট, ১৯৯১ সালে ধারণকৃত।


## তথ্যসূত্র

## আরও পড়ুন
* Cacopardo, Fernando A. & others: *Mar del Plata, Ciudad e Historia*. Alianza Editorial S.A./UNMDP, Madrid/Buenos Aires, 1997. . 
* Rocatagliata, Juan A. & others: *Mar del Plata y su Región*. Sociedad Argentina de Estudios Geográficos, Buenos Aires, 1984. 
* Anniversary Editions of *La Capital* newspaper: 1955, 1980, 1985, 2005. 
* Barili, Roberto T.: *Mar del Plata, Reseña Histórica*. Published by the Municipality of Gral. Pueyrredón, Mar del Plata, 1964. 
* Zago, Manrique: *Mar del Plata, Argentina*. Manrique Zago Ed., 1997. (**Bilingual Edition**)
* Stokes, Susan C.:*Do Informal Institutions Make Democracy Work? Accounting for Accountability in Argentina.* University of Chicago. Prepared for presentation at the conference, "Informal Institutions in Latin America". University of Notre Dame, April 23–24, 2003.
* Shapiro, Ian and Bedi, Sonu : *Political Contingency: Studying the Unexpected, the Accidental, and the Unforeseen*. New York University Press, 2007. 
* Helmke, Gretchen and Levitsky, Steven: *Informal Institutions and Democracy:Lessons from Latin America*. Johns Hopkins University Press, 2006. 

## বহিঃসংযোগ

* আনুষ্ঠানিক দাপ্তরিক ওয়েবসাইট 
* মার দেল প্লাতা-র জাতীয় বিশ্ববিদ্যালয় 

বিষয়শ্রেণী:মার দেল প্লাতা
বিষয়শ্রেণী:বুয়েনোস আইরেস প্রদেশের জনবহুল শহর
বিষয়শ্রেণী:আর্জেন্টিনার সমুদ্রতীরবর্তী জনবসতি
বিষয়শ্রেণী:আর্জেন্টিনার সমুদ্রতীরবর্তী জনবহুল স্থান
বিষয়শ্রেণী:১৮৭৪-এ প্রতিষ্ঠিত জনবসতি
বিষয়শ্রেণী:আর্জেন্টিনার জনবহুল উপকূলীয় স্থান
বিষয়শ্রেণী:আর্জেন্টিনার শহর
দৌলতখান পৌরসভা

**দৌলতখান পৌরসভা**  বাংলাদেশের ভোলা জেলার অন্তর্গত দৌলতখান উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি&nbsp;প্রতিষ্ঠিত হয়।  এটি একটি ‘‘খ’’ শ্রেনীর পৌরসভা। 

## ইতিহাস
১৯৯৮ সালে ‘‘গ’’ শ্রেণীর পৌরসভা হিসেবে দৌলতখান পৌরসভা প্রতিষ্ঠিত হয়। পরবর্তীতে ২০১১ সালের ১১ সেপ্টেম্বর এটি  “খ” শ্রেণীতে উন্নীত হয়। 

## প্রশাসনিক অবকাঠামো
দৌলতখান পৌরসভার আয়তন ২.৫০ বর্গ কিলোমিটার।  এর উত্তরে চরপাতা ইউনিয়ন, পূর্বে ভবানীপুর ইউনিয়ন, দক্ষিণে সৈয়দপুর ইউনিয়ন এবং পশ্চিমে চরখলিফা ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী দৌলতখান পৌরসভার মোট জনসংখ্যা ১৬,৭২৮ জন। এর মধ্যে পুরুষ ৮,৫৩৫ জন এবং মহিলা ৮,১৯৩ জন। মোট পরিবার ৩,২৩০টি।

## শিক্ষা
২০১১ সালের আদমশুমারি অনুযায়ী দৌলতখান পৌরসভার সাক্ষরতার হার ৪৮.১%।

## মেয়রগণের তালিকা
* আলী আজম মুকুল, মেয়র 
* মোঃ জাকির হোসেন তালুকদার, , মেয়র (কার্যকাল ২০১৪ - বর্তমান)

## শিক্ষাব্যবস্থা
শিক্ষার জন্য দৌলতখান পৌর এলাকায় ২টি ডিগ্রী কলেজ, ৪টি মাধ্যমিক বিদ্যালয়, ৭টি প্রাথমিক বিদ্যালয়, ৭টি মাদ্রাসা, ৩টি কিন্ডারগার্টেন সহ আরো বেশকিছু শিক্ষা প্রতিষ্ঠান রয়েছে। 

## তথ্যসূত্র

## বহিঃসংযোগ

বিষয়শ্রেণী:ভোলা জেলার পৌরসভা
বিষয়শ্রেণী:দৌলতখান উপজেলা
লালমোহন পৌরসভা

**লালমোহন পৌরসভা** বা **লালমোহন পৌরসভা কার্যালয়** বাংলাদেশের ভোলা জেলার অন্তর্গত লালমোহন উপজেলার একটি নগরভিত্তিক স্থানীয় সরকার সংস্থা। পৌরসভাটি লালমোহন শহরের নাগরিক সেবা প্রদান ও পরিচালনা করে। ১৯৯৮ সালে পৌরসভাটি&nbsp;প্রতিষ্ঠিত হয়।  এটি একটি ‘‘ক’’ শ্রেনীর পৌরসভা। 

## ইতিহাস
১৯৯০ সালের ৯ ডিসেম্বর ‘‘গ’’ শ্রেণীর পৌরসভা হিসেবে লালমোহন পৌরসভা প্রতিষ্ঠিত হয়। পরবর্তীতে ২০০১ সালের ২৪ ডিসেম্বর এটি  “খ” শ্রেণীতে ও ২০০৬ সালের ২১ জুন ‘‘ক’’ শ্রেনীর পৌরসভায় উন্নীত হয়। 

## প্রশাসনিক অবকাঠামো
thumb|লালমোহন পৌরসভার মহল্লা জিওকোড ম্যাপ

লালমোহন পৌরসভার আয়তন ৮.৭৯  বর্গ কিলোমিটার।   ৯ টি ওয়ার্ড নিয়ে এ পৌরসভাটি গঠিত হয়েছিল। বর্তমানে ১২ টি ওয়ার্ডে ১২জন সাধারণ আসনের ওয়ার্ড কাউন্সিলর এবং ৪ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম লালমোহন উপজেলার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী লালমোহন পৌরসভার মোট জনসংখ্যা ২০,৫২২ জন। এর মধ্যে পুরুষ ১০,৩৮৮ জন এবং মহিলা ১০,১৩৪ জন। মোট পরিবার ৪,২১৮টি।

## শিক্ষা
২০১১ সালের আদমশুমারি অনুযায়ী লালমোহন পৌরসভার সাক্ষরতার হার ৬০.৩%।

## চেয়ারম্যান ও মেয়রগণের তালিকা
* এনায়েত কবীর, চেয়ারম্যান
* এমদাদুল ইসলাম তুহিন, মেয়র (কার্যকাল ২৭/০২/২০১১ - বর্তমান)

## তথ্যসূত্র

## বহিঃসংযোগ

বিষয়শ্রেণী:ভোলা জেলার পৌরসভা
বিষয়শ্রেণী:লালমোহন উপজেলা
অপারেশন ব্লু স্টার

**অপারেশন ব্লু স্টার** কংগ্রেসের তৎকালীন প্রধানমন্ত্রী ইন্দিরা গান্ধী দ্বারা ভারতীয় সেনাবাহিনী কর্তৃক শিখ ধর্মাবলম্বিদের তীর্থস্থান হরমন্দির সাহিব দখলের জন্য পরিচালিত একটি সামরিক অভিযান।

## পটভূমি
অভিযান পরিচালনার পূর্ব-পর্যন্ত দীর্ঘসময় যাবত্ শিখ সম্প্রদায়ের মধ্যে বৃহত্তর স্বায়ত্তশাসনের জন্য আন্দোলন গড়ে ওঠে। সবুজ বিপ্লবের ফলে সৃষ্ট অর্থনৈতিক এবং সামাজিক চাপ অনেক তরুণ শিখ পুরুষকে শিখ এবং পাঞ্জাবের জন্য বিভিন্ন মাত্রার স্ব-নিয়ন্ত্রণকে সমর্থন করতে উত্সাহিত করে তোলে; এমনকি অনেকে ভারত থেকে স্বাধীনতার পক্ষেও অবস্থান নেয়।

## অভিযান
থাম্ব|350px|ডান|হারমন্দির সাহিব কমপ্লেক্সের মানচিত্র

অপারেশন ব্লু স্টার মূলতঃ জার্নেল সিং ভিন্দ্রানওয়ালে এবং তার অনুসারীদের যারা অমৃতসর হারমন্দির সাহিব কমপ্লেক্সে দখল করে রেখেছিল তাদের অপসারণ করার জন্য পরিচালনা করা হয়েছিল।

৩ জুন পাঞ্জাব রাজ্যে ৩৬ ঘণ্টার কারফিউ জারি করা হয়; ফলে সেখানে যোগাযোগের সব পদ্ধতি এবং জনসাধারণের যাতায়াত স্থগিত করা হয়। বিশ্বের সকল স্থানের সাথে সম্পূর্ণ মিডিয়া সেন্সরশিপ প্রয়োগ করা হয়।

সেনাবাহিনী কুলদীপ সিং ব্রারের নেতৃত্বে ৫ জুন রাতে হরমন্দির সাহিব আক্রমণ করে। ৭ জুন সকালের মধ্যে তার হরমন্দির সাহেবের সম্পূর্ণ নিয়ন্ত্রণ দখল করতে সক্ষম হয়। সেনা সদস্য, বেসামরিক নাগরিক এবং জঙ্গিদের মধ্যে হতাহতের ঘটনা ঘটে। এই অভিযানে শিখ নেতা ভিন্দ্রানওয়ালে এবং শাবেগ সিং নিহত হন।

## আরও দেখুন

* আনন্দপুর প্রস্তাব
* ১৯৮৪ শিখ-বিরোধী দাঙ্গা
* এয়ার ইন্ডিয়া বিমান ১৮২
* মসজিদ আল-হারাম অবরোধ
* অপারেশন উডরোজ
* লাল মসজিদ অবরোধ
* ওয়াকো অবরোধ

## তথ্যসূত্র

## অতিরিক্ত পঠন
* : presents comprehensive details of the invasion of Indian Army (causes and events). Vols 7 to 10 also give precious information.
* : presents the version of the Indian Army general Kuldip Singh Brar, who led the operation.
* : presents the version of Giani Kirpal Singh, the Jathedar of the Akal Takht.
* 
* 
* 
* 

## বহিঃসংযোগ
* অপারেশন ব্লু স্টার চিত্রশালা
* অপারেশন ব্লু স্টার-এর ছবি
* সন্তু জার্নেল সিং ভিন্দ্রানওয়ালে
* শিখ.কম – অপারেশন ব্লু স্টার সম্পর্কিত পাতা
* বিবিসি'তে "অপারেশন ব্লু স্টার" পাতা

বিষয়শ্রেণী:শিখ
বিষয়শ্রেণী:শিখদের ইতিহাস
বিষয়শ্রেণী:খালিস্তান আন্দোলন
বিষয়শ্রেণী:অমৃতসর
বিষয়শ্রেণী:১৯৮৪-এ ভারত
বিষয়শ্রেণী:ভারতে দাঙ্গা
বিষয়শ্রেণী:১৯৮৪-এ ভারতে খুন
বিষয়শ্রেণী:ভারতের ধর্মীয় ভবন ও স্থাপনায় হামলা
বিষয়শ্রেণী:ইন্দিরা গান্ধী প্রশাসন
বিষয়শ্রেণী:ভারতের ধর্মীয় ভবনে বোমা হামলা
বিষয়শ্রেণী:২০শ_শতাব্দীতে_ভারতে_গণহত্যা
রয় কাইয়া

**রয় কাইয়া** (জন্ম: ১০ অক্টোবর, ১৯৯১) চিগুতু এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকায় অংশগ্রহণ করছেন। ডানহাতি ব্যাটিংয়ের পাশাপাশি, ডানহাতে অফ ব্রেক বোলিংয়ে পারদর্শী তিনি। ঘরোয়া প্রথম-শ্রেণীর ক্রিকেটে মাউন্টেনিয়ার্সের প্রতিনিধিত্ব করছেন। এছাড়াও, সেন্ট্রালস, সাউদার্ন রক্স, সাউদার্ন রক্স বি ও জিম্বাবুয়ে অনূর্ধ্ব-১৯ দলে অংশ নিয়েছেন।

## প্রারম্ভিক জীবন
প্রথম-শ্রেণীর ক্রিকেটের অন্যতম খেলোয়াড় ইনোসেন্ট কাইয়া ও কে কাইয়া সম্পর্কে তার ভাই। কাইয়া ২০১০ সালে জিম্বাবুয়ের অনূর্ধ্ব-১৯ দলের সদস্য থাকা অবস্থায় দক্ষিণ আফ্রিকা অনূর্ধ্ব-১৯ দলের বিপক্ষে ৪৯ রানের বিনিময়ে ৪ উইকেট পেলেও তার দল পরাজিত হয়। ২০১১ সালে একই দলের বিরুদ্ধে টি২০ খেলায় ৫৬ বলে অপরাজিত ৬০* রান করলেও দল জয় পায়নি। প্রথম-শ্রেণীর ক্রিকেটে সাউদার্ন রক্সের পক্ষে খেললেও বর্তমানে মাউন্টেইনিয়ার্সের পক্ষাবলম্বন করছেন। প্রো৫০ চ্যাম্পিয়নশীপ লিস্ট এ প্রতিযোগিতায় ৯ খেলায় ৭৬.৪০ গড়ে রান সংগ্রহ করে দ্বিতীয় সর্বোচ্চ রান সংগ্রহকারী হন। এছাড়াও ৪.৭৯ গড়ে ৬ উইকেট তুলে নেন।

## আন্তর্জাতিক ক্রিকেট
ঘরোয়া ক্রিকেটে দূর্দান্ত ক্রীড়াশৈলী প্রদর্শন করায় জিম্বাবুয়ে ক্রিকেট কর্তৃপক্ষের নজর কাড়তে সক্ষম হন। এরফলে মে, ২০১৫ সালে পাকিস্তান সফরে জিম্বাবুয়ের ওডিআই ও টুয়েন্টি২০ আন্তর্জাতিক দলের সদস্য জন্য মনোনীত হন তিনি। ৩১ মে, ২০১৫ তারিখে লাহোরের গাদ্দাফি স্টেডিয়ামে অনুষ্ঠিত সফরের তৃতীয় ও সর্বশেষ একদিনের আন্তর্জাতিকে পাকিস্তানের বিপক্ষে তার অভিষেক ঘটে। বৃষ্টিবিঘ্নিত ঐ খেলাটি ফলাফলবিহীন অবস্থায় শেষ হলে তার দল ওডিআই সিরিজে ২-০ ব্যবধানে পরাজিত হয়।

## তথ্যসূত্র

## বহিঃসংযোগ
* 

বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:সাউদার্ন রক্সের ক্রিকেটার
বিষয়শ্রেণী:সেন্ট্রালসের ক্রিকেটার
বিষয়শ্রেণী:মাউন্টেনিয়ার্সের ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
রাজশাহী বিশ্ববিদ্যালয়ের উপাচার্যের তালিকা

রাজশাহী বিশ্ববিদ্যালয় বাংলাদেশের দ্বিতীয় বৃহতম বিশ্ববিদ্যালয়। ১৯৫৩ সালে এই বিশ্ববিদ্যালয় প্রতিষ্ঠিত হয়। প্রতিষ্ঠার পর থেকে এ যাবৎ ২৪ জন বিশিষ্ট শিক্ষাবিদ রাজশাহী বিশ্ববিদ্যালয়ের উপাচার্যের দায়িত্ব পালন করেছেন। এ বিশ্ববিদ্যালয়ের বর্তমান উপাচার্য অধ্যাপক সালেহ হাসান নকীব। পাকিস্তানের বিশিষ্ট শিক্ষাবিদ প্রফেসর ডক্টর ইতরাত হোসেন জুবেরী ছিলেন এ বিশ্ববিদ্যালয়ের প্রথম উপাচার্য।

## রাজশাহী বিশ্ববিদ্যালয়ের উপাচার্যের তালিকা

## উপ-উপাচার্যের তালিকা

## আরও দেখুন
* রাজশাহী বিশ্ববিদ্যালয়

## তথ্যসূত্র

## বহিঃসংযোগ
* 

উপাচার্য

বিষয়শ্রেণী:বাংলাদেশের বিশ্ববিদ্যালয়ের উপাচার্য
সঞ্জয় বেলট্ঠিপুত্ত

**সঞ্জয় বেলট্ঠিপুত্ত** () বা **সঞ্জয় বৈরতীপুত্র** () গৌতম বুদ্ধের সমসাময়িক একজন ভারতীয় অনেকান্তবাদী বা অজ্ঞানবাদী দার্শনিক ছিলেন।

## পরিচিতি
বিভিন্ন পালি সাহিত্যে সঞ্জয় বেলট্ঠিপুত্তকে পরিব্রাজক হিসেবে বর্ণনা করা হ্যেছে। সারিপুত্ত ও মহামোগ্গলন নামক তার দুইজন প্রধান শিষ্য পরবর্তীকালে অস্সজির নিকট গৌতম বুদ্ধের দর্শন সম্বন্ধে জানতে পেরে সঞ্জয় বেলট্ঠিপুত্তকে ত্যাগ করে গৌতম বুদ্ধের শিষ্যত্ব গ্রহণ করেন।
এইসময় সঞ্জয় বেলট্ঠিপুত্তের আড়াইশো শিষ্য তাকে ত্যাগ করে গৌতম বুদ্ধের শিষ্যত্ব গ্রহণ করেন। শেষ জীবনে রক্তবমনের কারণে সঞ্জয়ের মৃত্যু ঘটে। 
  
## দর্শন
সুত্তপিটকের দীঘনিকায়ের সামঞ্ঞফলসুত্ত অনুসারে, সঞ্জয় বেলট্ঠিপুত্ত কোন দার্শনিক প্রশ্নের উত্তর এড়ানোর উদ্দেশ্যে সর্বদা দ্ব্যর্থবোধক বাক্য প্রয়োগ করে সেইসকল প্রশ্নের উত্তর দিতেন। তিনি পরলোক, দেবতা, কর্মফল, মুক্তপুরুষ প্রভৃতি অধিবিদ্যা সংক্রান্ত সকল প্রশ্ন এড়িয়ে যেতেন। পরলোক বা দেবতা বা কর্মফল বা মুক্তপুরুষের অস্তিত্ব আছে না নেই তা তিনি বলেননা বা জোর দিয়েও বলেননা যে আছে। যদিও রাহুল সাংকৃত্যায়নের মতে, মানুষের সহজ বুদ্ধিকে ভ্রমে নিক্ষেপ করা সঞ্জয়ের অভিপ্রায় ছিল, তবুও এই কথা অনুমেয় যে সঞ্জয় সেই সমস্ত প্রশ্ন এড়িয়ে যেতেন, যাদের সম্বন্ধে সঠিক উত্তর পাওয়া সম্ভব হয় না, তাই এই সকল অপ্রয়োজনীয় প্রশ্নের উত্তর না সন্ধান করে মানসিক স্থিতি বজায় রাখার পক্ষপাতী ছিলেন।  দীঘনিকায়ের ব্রহ্মজালসুত্ত অনুসারে অমরবিক্‌খেপিক মতবাদ সঞ্জয় বেলট্ঠিপুত্তের দর্শন হিসেবে পরিচিত। সাধারণতঃ অমরবিক্‌খেপিক মতবাদীরা কোন প্রশ্নের উত্তর সঠিক ভাবে না দিয়ে পাঁকাল মাছের মতো পিচ্ছিল ভাবে এড়িয়ে যেতে থাকেন। গৌতম বুদ্ধ এই মতবাদ সম্বন্ধে তার শিষ্যদের আলোচনা করতেই নিষেধ করেছিলেন।

## তথ্যসূত্র

## আরো পড়ুন
* Bhaskar, Bhagchandra Jain (1972). *Jainism in Buddhist Literature*. Alok Prakashan: Nagpur. Available on-line at http://jainfriends.tripod.com/books/jiblcontents.html.
* Ñāṇamoli, Bhikkhu (trans.) and Bhikkhu Bodhi (ed.) (2001). *The Middle-Length Discourses of the Buddha: A Translation of the Majjhima Nikāya*. Boston: Wisdom Publications. .
* Rhys Davids, T.W. & William Stede (eds.) (1921-5). *The Pali Text Society’s Pali–English Dictionary*. Chipstead: Pali Text Society.
* Walshe, Maurice O'Connell (trans.) (1995). *The Long Discourses of the Buddha: A Translation of the Dīgha Nikāya*. Somerville: Wisdom Publications. .

বিষয়শ্রেণী:ভারতীয় দার্শনিক
বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় দার্শনিক
বিষয়শ্রেণী:ভারতীয় অজ্ঞেয়বাদী
বিষয়শ্রেণী:আধ্যাত্মিক শিক্ষক
পরাবৃত্ত

**পরাবৃত্ত** বা **প্যারাবোলা** () একধরনের কণিক যেখানে উৎকেন্দ্রিকতা (*e*)-এর মান ১।

## আকৃতি
পরাবৃত্ত একটি দ্বিমাত্রিক দ্বিপ্রতিসাম্য বক্ররেখা যা ইংরেজির *ইউ* (*U*) আকৃতির। পরাবৃত্ত হলোউপকেন্দ্র এবং দিকাক্ষ (নিয়ামক) হতে সমদূরবর্তী বিন্দুসমূহের সঞ্চারপথ।

### বিভিন্ন অংশ

পরাবৃত্ত/অধিবৃত্ত একটি নির্দিষ্ট বিন্দু এবং একটি নির্দিষ্ট সরলরেখা থেকে সমদূরবর্তী বিন্দু সমুহের সঞ্চারপথ। 
# নির্দিষ্ট বিন্দুকে উপকেন্দ্র এবং নির্দিষ্ট রেখাটিকে দিকাক্ষরেখা বা নিয়ামকরেখা বলা হয়। 
# নাভি থেকে নিয়ামকের ওপর অঙ্কিত লম্ব সরলরেখাকে অধিবৃত্তের অক্ষ বলা হয়।
# অধিবৃত্তের অক্ষ অধিবৃত্তকে যে বিন্দুতে ছেদ করে তাকে অধিবৃত্তের শীর্ষবিন্দু বলে।
# অধিবৃত্তের অক্ষ-এর ওপর লম্ব যেকোনো জ্যা এর দৈর্ঘ্য কে তার দ্বিগুণ কোটি বলে।
# নাভির মধ্যে দিয়ে অঙ্কিত অধিবৃত্তের দ্বীগুণ কোটিকে তার নাভিলম্ব বলে।
# নাভির মধ্যে দিয়ে অঙ্কিত অধিবৃত্তের যে কোনো জ্যাকে নাভিগামী জ্যা বলে।

## ইতিহাস

জানা যায় খ্রিষ্টপূর্ব চতুর্থ শতাব্দীতে মেনাইকুমস (Menaechmus) প্রথম কনিক  নিয়ে কাজ করেন। তিনি পরাবৃত্তের মাধ্যমে কনিকের সমস্যার সমাধান করার উপায় বের করেন(যদিও তার পদ্ধতি পরবর্তিতে লক্ষপুরন করতে পারেনি)। খৃষ্টপূর্ব তৃতীয় শতাব্দীতে আর্কিমিডিস পরাবৃত্ত ও একটি রেখা দ্বারা আবদ্ধ ক্ষেত্রের ক্ষেত্রফল তার পরিচালনা পদ্ধতির মাধ্যমে নির্নয় করতে সফল হন। *পরাবৃত্ত* নামকরণ করেন বিখ্যাত জ্যামিতিক অ্যাপলনিয়াস। অ্যপলনিয়াস পরাবৃত্তের অনেক বৈশিষ্ট আবিষ্কার করেছিলেন। তিনি প্রমাণ করেছিলেন ক্ষেত্রফলের ধারনার সাথে এই বক্ররেখার একটি যোগসূত্র রয়েছে। আলেকজেন্দ্রিয়ার বিখ্যাত জ্যামিতিজ্ঞ পাপ্পস উপকেন্দ্র, দিকাক্ষ সহ কনিকের অন্যান্য অংশের নামকরণ করেন।

গ্যালিলিও দেখিয়েছিলেন অভিকর্ষের প্রভাবে ভূপৃষ্টে অনূভুমিক ভাবে নিক্ষিপ্ত একটি বস্তুর সঞ্চারপথ একটি পরাবৃত্ত এবং এর সমীকরন y=ax+bx^2

## কার্তেসীয় স্থানাঙ্ক ব্যবস্থায় পরাবৃত্তের সমীকরণ

দিকাক্ষের সমীকরণ *x=-a*, উপকেন্দ্রের স্থানাঙ্ক (*a*,&nbsp;0) এবং (*x*,&nbsp;*y*) পরাবৃত্তের উপরস্থ একটি বিন্দু। পরাবৃত্তের সঙ্গানুসারে উপকেন্দ্র থেকে পরাবৃত্তের উপর যে কোন বিন্দুর দুরত্ব এবং দিকাক্ষ থেকে একই বিন্দুর লম্ব দুরত্ব সমান। অতএব-
:|x+a|=\sqrt{(x-a)^2+y^2} 
সমীকরনের উভয় পক্ষকে বর্গ করলে
:y^2 = 4ax\ 
উপরের সমীকরনে *x* ও *y* কে পরস্পরের দ্বারা প্রতিস্থাপিত করলে নতুন আরেকটি পরাবৃত্তের সমীকরন পাওয়া যায় যা *y*  অক্ষের সাপেক্ষে প্রতিসাম্য।
:x^2 = 4ay \ 
উপর্যুক্ত পরাবৃত্তের শীর্ষ মূল বিন্দু*(0,0) তে অবস্থিত। শীর্ষ বিন্দুকে (*h*,&nbsp;*k*) বিন্দুতে স্থানান্তরিত করলে পরাবৃত্তের সমীকরন পাওয়া যায়-*
:(x-h)^{2}=4a(y-k) \,
সরলিকৃত সমীকরন এর প্রমাণ আকার হিসাবে লেখা যায-
:y=ax^2+bx+c\,

যা গ্যালিলিও এর নিক্ষিপ্ত বস্তুর গতিপথের সমীকরনের সাথে মিলে যায়।

## আরও দেখুন
*দ্বিঘাত সমীকরণ
*কনিক
*অধিবৃত্ত
*উপবৃত্ত
*বৃত্ত

## টীকা

## তথ্যসূত্র

বিষয়শ্রেণী:গণিত
বিষয়শ্রেণী:কনিক
বিষয়শ্রেণী:জ্যামিতি
ক্যালসিয়াম অক্সাইড

**ক্যালসিয়াম অক্সাইড** সাধারণত চুন বা কুইক লাইম নামে পরিচিত, বহুল ব্যবহৃত একটি রাসায়নিক যৌগ। কক্ষতাপমাত্রায় এটি সাদা, ক্ষারীয়, স্ফটিকাকার কঠিন পদার্থ। ক্যালসিয়াম অক্সাইড নির্মাণ সামগ্রী যেমন সিমেন্টের সাথে মিশ্রিত করলে কোনোরূপ বিক্রিয়া করে না এজন্য একে **ফ্রি লাইম** বলা হয়। ক্যালসিয়াম অক্সাইড তুলনামূলকভাবে সস্তা।

## প্রস্তুতি
সাধারণত চুনাপাথর বা ঝিনুকের তাপীয় বিয়োজনে ক্যালসিয়াম অক্সাইড পাওয়া যায়। অর্থাৎ ঝিনুক বা চুনাপাথরকে দহন করলে চুন পাওয়া যায়। চুনাপাথর বা ঝিনুকের মধ্যে ক্যালসিয়াম কার্বনেট (CaCO3) থাকে। , এর বেশি তাপমাত্রায় দহন করে চুন তৈরীর প্রক্রিয়াকে ক্যালসিনেশান বা চুন পোড়ানো বলা হয়। দহনে চুন এবং এক অণু কার্বন ডাই অক্সাইড উৎপন্ন হয়। 
: CaCO3(s) → CaO(s) + CO2(g)

উৎপন্ন ক্যালসিয়াম অক্সাইড অস্থিতিশীল, বাতাসের CO2 সাথে বিক্রিয়া করে  এক সময়ে এটা ক্যালসিয়াম কার্বনেট তৈরী করে। এজন্য উৎপন্ন চুনকে পানির সাথে মিশিয়ে রাখা হয়।

চীন বিশ্বের সর্বাধিক চুন উৎপাদনকারী দেশ। বাৎসরিক চুন উৎপাদনে যুক্তরাষ্ট্র দ্বিতীয়।

## ব্যবহার
* সিমেন্ট: ক্যালসিয়াম অক্সাইড সিমেন্ট তৈরীর একটি প্রধান উপাদান।
*বায়োডিজেল উৎপাদনে এটি ক্ষারক হিসেবে কাজ করে।
*কাগজঃ ক্রাফট পাল্প মিলে সোডিয়াম কার্বনেট থেকে সোডিয়াম হাইড্রোক্সাইড রিজেনারেট করতে ক্যালসিয়াম অক্সাইড ব্যবহার করা হয়।

## স্বাস্থ্য ঝুঁকি
চুন পানিতে খুব সহজে দ্রবীভূত হয়ে যায় বিধায় চামড়া বা চোখের সংস্পর্শে এলে অথবা এই পানি পান করলে জ্বালাপোড়ার সৃষ্টি হয়। এটার সেবনে কাশি, গলা চুলকানো, শ্বাস নিতে কষ্ট হওয়া ইত্যাদি সমস্যা দেখা দেয়। যদিও ক্যালসিয়াম অক্সাইডকে অগ্নি ঝুঁকি হিসেবে বিবেচনা করা হয় না কিন্তু পানির সাথে ক্যালসিয়াম অক্সাইডের বিক্রিয়ায় তাপ উৎপন্ন হয় যা কোন দাহ্য বস্তুতে আগুন ধরাতে সক্ষম।

## তথ্যসূত্র

## বহিঃসংযোগ

*Lime Statistics & Information  from the United States Geological Survey 
*Factors Affecting the Quality of Quicklime 
*''American Scientist'' (discussion of 14C dating of mortar) 
*Chemical of the Week – Lime 
*Material Safety Data Sheet 
*CDC - NIOSH Pocket Guide to Chemical Hazards 

বিষয়শ্রেণী:অজৈব যৌগ
বিষয়শ্রেণী:অক্সাইড
বিষয়শ্রেণী:ক্যালসিয়াম যৌগ
বিষয়শ্রেণী:অক্সিজেন যৌগ
বিষয়শ্রেণী:চুনাপাথর
বিষয়শ্রেণী:অপরাসায়নিক পদার্থ
বিষয়শ্রেণী:জীবাণুনাশক

বিষয়শ্রেণী:সিমেন্ট
বিষয়শ্রেণী:ক্ষার
বিষয়শ্রেণী:সংক্রমণ নিবারক
বিষয়শ্রেণী:ই-সংখ্যায়িত খাদ্যে সংযোজিত দ্রব্য